# Asahi Breweries

Asahi Group Holdings, Ltd. (アサヒグループホールディングス株式会社, Asahi Gurūpu Hōrudingusu kabushiki gaisha) és una societat de cartera japonesa dedicada al sector de les begudes amb seu al barri de Sumida de Tòquio.
Amb una quota de mercat del 37% és el major dels quatre grans productors de cerveses del Japó, seguit de Kirin amb un 34% i Suntory amb un 16%. A l'estranger, Asahi disposa d'una gran quota de mercat a alguns països europeus, com ara del 44% a la República Txeca, del 32% a Polònia, del 36% a Romania i del 18% a Itàlia.

## Història

El 1906, Ōsaka Breweries es van fusionar amb Nippon Breweries i Sapporo Breweries per a formar Dai-Nippon Breweries (大日本麦酒株式会社). No obstant això, després de la Segona Guerra Mundial la companyia es va dividir en virtut de la Llei d'eliminació de la concentració del poder econòmic dictada pel Comandant Suprem de les Potències Aliades.
El 1990, Asahi va adquirir una participació del 19,9% del gegant cerveser australià Elders IXL, que des de llavors s'ha convertit en Foster's Group i, posteriorment, venut a SABMiller.
El 2009, Asahi va adquirir la unitat australiana de begudes Schweppes Australia, ara coneguda com Asahi Beverages. A principis de 2009 va adquirir el 19,9% de Tsingtao Brewery d'Anheuser-Busch InBev (InBev) per 667 milions de dòlars. La venda va convertir Asahi Breweries, Ltd. en el segon accionista més gran de Tsingtao només per darrere del Tsingtao Brewery Group.
El 2011 va canviar el seu nom a Asahi Group Holdings i va fundar Asahi Breweries Ltd com a filial. El juliol de 2011 va adquirir el fabricant de sucs de Nova Zelanda Charlie's i les divisions d'aigua i sucs de l'empresa australiana de begudes P&N Beverages. L'agost de 2011 va adquirir Independent Liquor de Nova Zelanda, fabricant de Vodka Cruiser i altres begudes alcohòliques.
El maig de 2013, les seves operacions a Nova Zelanda es van expandir amb la compra de la cadena minorista Mill Liquorsave. A més, Asahi va adquirir les marques i els actius australians de Cricketers Arms i Mountain Goat Brewery el 2013 i el 2015, respectivament. La primera d'aquestes transaccions es va produir arran que InBev va acordar l'abril de 2016 vendre el seu negoci neerlandès Grolsch Brewery, el negoci italià Peroni Brewery i les angleses Meantime Brewery i SABMiller Brands UK a Asahi; aquest acord de 2.300 milions d'euros es va tancar el 12 d'octubre de 2016. Després de l'adquisició de SABMiller per part d'Inbev l'octubre de 2016, InBev va acordar vendre els negocis i els actius rellevants d'Europa de l'Est de l'antiga SABMiller Ltd. a Polònia, la República Txeca, Eslovàquia, Hongria i Romania a Asahi per 7.300 milions de dòlars estatunidencs. L'acord es va tancar el 21 de desembre de 2016 i incloïa marques de cervesa com Pilsner Urquell, Velkopopovický Kozel, Topvar, Tyskie, Lech, Dreher i Ursus.
El 2017,la companyia va vendre la seva participació del 19,9% de Tsingtao Brewery per 937 milions de dòlars.
El maig de 2020, la Junta de Revisió d'Inversions Estrangeres d'Austràlia va aprovar l'oferta de 16.000 milions de dòlars de la companyia per Carlton & United Breweries, i l'acord va fer que Asahi acabés amb una quota del 48,5% del mercat de cervesa australià.
La cervesa principal de l'empresa, des de 1957 fins a finals de la dècada de 1980, va ser Asahi Gold, superant Asahi Draft, la seva fórmula original que continua en producció. No obstant això, Asahi Super Dry, una lager produïda de del 1987, és ara la marca de cervesa insígnia de la companyia.
La seu central d'Asahi Breweries a Tòquio va ser dissenyada pel dissenyador francès Philippe Starck. L'Asahi Beer Hall és considerada una de les estructures modernes més reconeixibles de Tòquio.

## Referències

* ↑ «Our Business | ASAHI GROUP HOLDINGSS». ASAHI GROUP HOLDINGS.
* ↑ «Fact book» (PDF). www.asahigroup-holdings.com, 2019. Arxivat de l'original el 2023-03-20. [Consulta: 25 agost 2020].
* ↑ «Asahi Group's History». ASAHI GROUP HOLDINGS. Arxivat de l'original el 2022-01-01. [Consulta: 21 novembre 2023].
* ↑ «Factbook 2020». www.asahigroup-holdings.com, August 6, 2020. Arxivat de l'original el 3 de març 2022. [Consulta: 31 December 2021].
* ↑ Palmer, Daniel «Asahi acquires Cadbury's Schweppes, Coca-Cola still eligible to make counter offer». , December 25, 2008.
* ↑ «Asahi buying Tsingtao stake». , February 3, 2009.
* 1 2 Oliver, Garrett. The Oxford Companion to Beer. Oxford University Press, 2012, p. 67. ISBN 978-0-19-536713-3.
* ↑ Fujimura, Naoko. «Asahi Group to Purchase Charlie's, P&N Water, Juice Units». Bloomberg.com, July 4, 2011. [Consulta: 4 setembre 2013].
* ↑ Kachi, Hiroyuki «Asahi to buy Independent Liquor». , August 18, 2011.
* ↑ «Independent Liquor buys Mill chain for undisclosed sum». , May 20, 2013.
* ↑ «Asahi buys Australian craft beer brewer Mountain Goat». The Sydney Morning Herald. Fairfax Media, 28-09-2015.
* ↑ Phil Serafino. «AB InBev Accepts Asahi Offer to Buy Grolsch, Peroni and Meantime Beer Brands». Bloomberg.com, 19-04-2016. [Consulta: 3 febrer 2017].
* ↑ Evison, James. «Asahi Completes acquisition of Miller Brands U.K.». Morning Advertiser. William Reed Business Media, 12-10-2016. [Consulta: 3 febrer 2017].
* ↑ «Asahi Group to buy InBev beer brands for $7.8bn». Financier Worldwide, 01-02-2017. [Consulta: 1r febrer 2017].
* ↑ «Anheuser-Busch InBev to Sell Former SABMiller's Central and Eastern European Business to Asahi». Bloomberg News. Bloomberg, 21 December 2016. [Consulta: 1r febrer 2017].
* ↑ «Asahi to sell Tsingtao Brewery stake to Fosun, others for $937 million». , 20-12-2017.
* ↑ «A new chapter in our history». Fuller's, 25-01-2019. [Consulta: 28 octubre 2023].
* ↑ Gray, Darren. «Japanese brewer Asahi's $16 billion bid for CUB gets FIRB approval» (en anglès). The Sydney Morning Herald, 07-05-2020. [Consulta: 8 maig 2020].
* ↑ Oliver, Garrett. The Oxford Companion to Beer. Oxford University Press, 2012, p. 503. ISBN 978-0-19-536713-3.